Tinerii cercetători, invitați de Universitatea Sapienza din Roma la o serie de cursuri de soft skills, desfășurate sub egida CIVIS

Tinerii cercetători ai Universității din București sunt invitați de Universitatea Sapienza din Roma să acceseze o serie de cursuri de soft skills. Cursurile, organizate sub egida CIVIS, sunt menite să le completeze acestora abilitățile și competențele în câteva domenii esențiale în activitate.
Cursurile se vor desfășura online, prin intermediul platformei Zoom, și vor fi înregistrate, iar documentația necesară le va fi trimisă în timpul cursurilor.
Persoanele interesate sunt rugate să completeze formularul de înscriere aici, urmând să primească ulterior un link de Zoom care să le faciliteze accesul la cursuri. Termenul-limită de înscriere pentru acest program online de training este 21 octombrie 2022.
[bookmark: _GoBack]Programul include șase cursuri din trei domenii esențiale:
· R&I project writing
· Scientific calculation tools and Big data
· Research Data Management
Mai multe informații despre oferta de cursuri sunt disponibile aici.
Alte detalii sunt disponibile la Centrul de Suport în Cercetare al Universității Sapienza din Roma, la adresa de e-mail ciro.franco@uniroma1.it.
Un eveniment de prezentare a acestor cursuri va fi accesibil celor care se află la Roma, în ziua de 4 noiembrie 2022, începând cu ora 11:00 (CET) în Aula Magna a Rectoratului Universității din Sapienza din Roma. Și pentru acest eveniment, care nu condiționează înscrierea la cursuri, este tot 21 octombrie 2022.
Mai multe informații despre acest eveniment de prezentare sunt disponibile aici.

CIVIS este o Alianță Universitară Europeană care reunește 11 universități membre: Aix-Marseille Université (Franța), Universitatea Națională și Kapodistriană din Atena (Grecia), Universitatea din București (România), Université Libre de Bruxelles (Belgia), Universidad Autónoma de Madrid (Spania), Sapienza Università di Roma (Italia), Universitatea Stockholm (Suedia), Eberhard Karls Universität Tübingen (Germania), Universitatea din Glasgow (Marea Britanie), Universitatea Paris Lodron din Salzburg (Austria) și Universitatea din Lausanne (Elveția). Selectat de Comisia Europeană drept unul dintre primele 17 universități-pilot europene, CIVIS reunește aproximativ o jumătate de milion de studenți și peste 70 000 de membri ai personalului, inclusiv 37 400 de cadre universitare și cercetători.
